Publication: Magyar Közlöny
Issue: MK-1999-107 (Year: 1999, Number: 107)
Era: 1990-2004
Section: Közösségek és azok tagállamai között társulás létesítéséről szóló, Brüsszelben, 1991. december 16-án aláírt Európai Megállapodás tárgykörében, a megállapodást kihirdető 1994. évi I. törvény 3. §-ával összhangban összeegyeztethető szabályozást tartalmaz az Európai Parlament és a
Paragraph Index: 384

(2) Az R. 1. számú melléklete 1.7.4. pontjának f) alpontja helyébe a következő rendelkezés lép: „f) A használati utasításnak tartalmaznia kell a gép zajkibocsátását (vagy a tényleges értéket, vagy egy hasonló gépen végzett mérés értékét) a következők szerint: — ha a zajkibocsátás meghaladja a 70 dB(A)-t, akkor a kezelőhelyre vonatkozó egyenértékű A-hangnyomásszintet kell megadni; 70 dB(A), vagy ezen érték alatt elég a 70 dB(A)-t meg nem haladó zajszint közlése, — ha a zajkibocsátás meghaladja a 63 Pa-t (azaz 130 dB értéket 20 (µPa-ra vonatkoztatva), akkor a pillanatnyi hangnyomásszint C súlyzószűrővel értékelt, a kezelőhelyen mért csúcsértékét kell megadni, — ha a kezelőhelyekre vonatkozó egyenértékű Ahangnyomásszint túllépi a 85 dB(A)-t, akkor a gép által kibocsátott hangteljesítményszintet kell megadni. Nagyméretű gép esetén a hangteljesítményszint helyett a gép körül meghatározott pontokon mért egyenértékű A-hangnyomásszintet lehet megadni. Ha a honosított harmonizált szabványokat nem alkalmazzák, akkor a zajkibocsátás mérését a gép szempontjából legalkalmasabb módon kell elvégezni. A zajkibocsátást akkor kell mérni, amikor a gép a legmegfelelőbb üzemmódban működik. A gyártónak meg kell adnia az alkalmazott mérési módszert és azt is, hogy a gép milyen körülmények között üzemelt a mérések során. Ha a kezelőhely(ek) nincs(enek) meghatározva vagy nem határozható(k) meg, akkor a hangnyomásszinteket a gép felületétől 1 m távolságban és a padlótól vagy a munkatér padozatától 1,6 m magasságban kell mérni.”

Source: https://magyarkozlony.hu/hivatalos-lapok/d138919e8a5c03edf6efa4ff78c3046813b1ad08/dokumentumok/6d25b70fdb30b69fba6767b1aa29754f0db86a66/letoltes